Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17,130/17, 98/19 i 64/20) i članka 34. Statuta Općine Ružić („Službeni vjesnik Šibensko-kninske županije“, broj 08/09, 04/13 i 2/18), Općinsko vijeće Općine Ružić na 19. sjednici održanoj 12. prosinca 2020. godine, donosi

**II. Izmjene Socijalnog programa Općine Ružić za 2020. godinu**

Članak 1.

U Socijalnom programu Općine Ružić za 2020. godinu („Službeni vjesnik Šibensko-kninske županije“, broj 19/19 i 12/20) mijenja se slijedeće:

**- članak 3. točka 1. i sada glasi:**

Pomoć za podmirenje troškova stanovanja – planirana sredstva 5.000,00 kuna.

Pomoć za podmirenje troškova stanovanja može ostvariti samac ili obitelj koji ispunjavaju uvjete prema Zakonu o socijalnoj skrbi i drugim propisima.

Pod troškovima stanovanja podrazumijevaju se troškovi za električnu energiju, vodu i drugi troškovi stanovanja u skladu s posebnim propisima.

Odluku o dodjeli pomoći za podmirenje troškova stanovanja donosi Općinski načelnik na temelju pristiglih pisanih zamolbi, procjenjujući opravdanost svakog slučaja zasebno.

**- članak 3., točka 4. i sada glasi:**

Sufinanciranje cijene prijevoza učenika – planirana sredstva 61.760,00 kuna

Učenicima srednjih škola sufinancirati će se troškovi prijevoza do škole.

**- članak 3., točka 5. c) i sada glasi:**

Jednokratne pomoći za novosklopljeni brak – planirana sredstva 20.000,00 kuna

Jedokratna pomoć za novosklopljeni brak isplatiti će se korisniku u iznosu 4.000,00 kuna.

**članak 3., točka 5. d. i sada glasi:**

Jednokratne pomoći roditeljima djece upisane u vrtić – planirana sredstva 11.000,00 kuna.

Potpora po djetetu iznosi 300,00 kuna, za djecu upisanu u vrtićku pedagošku godinu 2020/2021.

**članak 3., točka 6. i sada glasi:**

Sufinanciranje troškova korištenja usluga Dječjeg vrtića Drniš – planirana sredstva 5.000,00 kuna.

Roditelji, korisnici usluga Dječjeg vrtića Drniš, oslobađaju se participacije u troškovima korištenja usluga vrtića za četvrto i svako slijedeće dijete u obitelji sa prebivalištem na području Općine Ružić, a troškove participacije preuzeti će Općina Ružić.

**- članak 3., točka 7.. i sada glasi:**

Pomoć humanitarnim organizacijama, službama i udrugama – planirana sredstva 23.000,00 kuna.

Općina Ružić sufinancirati će:

- Društvo Crvenog križa Drniš u iznosu od 7.000,00 kuna

- tekuće donacije u novcu ustanovama i službama u zdravstvu u iznosu od 16.000,00 kuna

Članak 2.

Ostale odredbe Socijalnog programa Općine Ružić za 2020. godinu ostaju nepromijenjene.

Članak 3.

II. Izmjene Socijalnog programa Općine Ružić za 2020. godinu stupaju na snagu osmog dana od dana objave u „Službenom vjesniku Šibensko-kninske županije“.

KLASA: 551-06/19-01/2

URBROJ: 2182/08-02-20-3

Gradac, 12. prosinca 2020. godine

**OPĆINSKO VIJEĆE OPĆINE RUŽIĆ**

**PREDSJEDNIK Ante Duran**